**ΕΘΝΙΚΟ ΚΕΝΤΡΟ ΕΡΕΥΝΑΣ ΚΑΙ**

**ΤΕΧΝΟΛΟΓΙΚΗΣ ΑΝΑΠΤΥΞΗΣ (Ε.Κ.Ε.Τ.Α.)**

**ΙΝΣΤΙΤΟΥΤΟ ΒΙΩΣΙΜΗΣ ΚΙΝΗΤΙΚΟΤΗΤΑΣ**

**ΚΑΙ ΔΙΚΤΥΩΝ ΜΕΤΑΦΟΡΩΝ (Ι.ΜΕΤ.)**

6ο χλμ. Χαριλάου-Θέρμης

Θέρμη – ΘΕΣΣΑΛΟΝΙΚΗ

# Πληροφορίες: κα. Αναστασία Χριστοδούλου

# Τηλ. +30 2310498457

# Fax. +30 2310498269

**E-mail:** achris@certh.gr

Θέρμη, 26/07/2016

Αρ. Πρωτοκόλλου : 8139-26/07/2016

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΤΗΝ ΕΠΙΛΟΓΗ ΕΞΩΤΕΡΙΚΩΝ ΣΥΝΕΡΓΑΤΩΝ**

Το **Ινστιτούτο Βιώσιμης Κινητικότητας και Δικτύων Μεταφορών (ΙΜΕΤ) του Εθνικού Κέντρου Έρευνας και Τεχνολογικής Ανάπτυξης (ΕΚΕΤΑ)**, για τις ανάγκες του έργου **«COMMUNITY SAFETY AWARENESS PROGRAMME»** που χρηματοδοτείται από την εταιρεία “Διαδριατικός Αγωγός Φυσικού Αερίου – ΤΑP AG”, θα προχωρήσει στην επιλογή δεκατεσσάρων (14) εξωτερικών συνεργατών.

Οι εξωτερικοί συνεργάτες που θα επιλεγούν θα υπογράψουν σύμβαση παροχής ανεξάρτητων υπηρεσιών με το ΕΚΕΤΑ/ΙΜΕΤ και θα συνεργαστούν με την επιστημονική ομάδα του ΙΜΕΤ στις ακόλουθες δραστηριότητες:

* Διεξαγωγή δίωρων επιμορφωτικών σεμιναρίων οδικής ασφάλειας και κυκλοφοριακής αγωγής σε μαθητές Δημοτικών Σχολείων επιλεγμένων σχολικών μονάδων της Β. Ελλάδας. Τα σεμινάρια θα υλοποιούνται εντός της σχολικής μονάδας, με την παρουσία των εκπαιδευτικών. Οι παρουσιάσεις, το υλικό εκπαίδευσης και όλη η υλικοτεχνική υποδομή θα παρέχεται από το ΙΜΕΤ.

Η συνολική αμοιβή του κάθε εξωτερικού συνεργάτη θα είναι 50€ ανά ημέρα (μη συμπεριλαμβανομένου ΦΠΑ) για τρία δίωρα σεμινάρια ημερησίως, εντός των Περιφερειακών Ενοτήτων Θεσσαλονίκης, Κιλκίς, Σερρών, Πέλλας, Ημαθίας και 75€ ανά ημέρα (μη συμπεριλαμβανομένου ΦΠΑ) για τρία δίωρα σεμινάρια ημερησίως, εντός των Περιφερειακών Ενοτήτων Φλώρινας, Καστοριάς, Κοζάνης, Δράμας, Καβάλας, Ξάνθης, Ροδόπης και Έβρου. Η παραπάνω αμοιβή αφορά στην διεξαγωγή των σεμιναρίων και περιλαμβάνει κάθε δαπάνη του συνεργάτη για τη διεξαγωγή αυτών, εκτός των τυχόν εξόδων διαμονής και μετακίνησής του, για τα οποία θα μπορεί να αποζημιώνεται από το ΕΚΕΤΑ/ΙΜΕΤ, σύμφωνα με το θεσμικό πλαίσιο αυτού (για το οποίο οφείλει να λάβει γνώση πριν τη μετακίνησή του), βάσει νομίμων παραστατικών.

Η διάρκεια εκτέλεσης της σύμβασης θα είναι από την υπογραφή της έως και την 30η Νοεμβρίου 2016 (με δικαίωμα παράτασης αντίστοιχης με αυτή του έργου), ενώ ο αριθμός των ημερών και των σεμιναρίων στα οποία θα απαιτηθεί να συμμετέχει ο κάθε συνεργάτης θα οριστούν κατόπιν συνεννοήσεως με το ΕΚΕΤΑ/ΙΜΕΤ.

Για τους σκοπούς των παραπάνω δραστηριοτήτων οι υποψήφιοι θα πρέπει να διαθέτουν και να τεκμηριώνουν απαραίτητα τα εξής προσόντα:

**Απαιτούμενα προσόντα**:

1. Πτυχίο Μηχανικού ΑΕΙ ημεδαπής ή αντίστοιχο αναγνωρισμένο δίπλωμα ΑΕΙ αλλοδαπής με εξειδίκευση στον τομέα των Συγκοινωνιακών Έργων ή Πτυχίο ΑΕΙ στον τομέα της εκπαίδευσης στα αντικείμενα της Μαθηματικής, Φυσικής, Χημικής, Φιλοσοφικής Σχολής ή Παιδαγωγικής.

Επιπλέον, λόγω της ιδιαιτερότητας και της εξειδίκευσης του αντικειμένου του συγκεκριμένου έργου, θα συνεκτιμηθούν θετικά τα ακόλουθα συνεκτιμώμενα (επιθυμητά) προσόντα κατά την αξιολόγηση των υποψηφίων:

**ΣΥΝΕΚΤΙΜΩΜΕΝΑ προσόντα**:

1. Αποδεδειγμένη εμπειρία στην εκπαίδευση ανηλίκων.
2. Εξειδίκευση στην εκπαίδευση σε θέματα που άπτονται των αντικειμένων της οδικής ασφάλειας.

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

1. Αίτηση - Δήλωση (επισυνάπτεται)
2. Αναλυτικό βιογραφικό σημείωμα
3. Αντίγραφα τίτλων σπουδών, πιστοποιήσεων και βεβαιώσεων προϋπηρεσίας, καθώς και κάθε άλλο στοιχείο που θα τεκμηριώνει τα απαιτούμενα προσόντα και τα στοιχεία που θα αναφέρονται στο βιογραφικό.
4. Κάθε άλλο στοιχείο που κατά την κρίση του υποψηφίου θα βοηθήσει στη διαμόρφωση γνώμης για την καταλληλότητά του

**ΔΙΑΔΙΚΑΣΙΑ ΑΞΙΟΛΟΓΗΣΗΣ**

Υποψήφιοι οι οποίοι δεν πληρούν τα απαραίτητα προσόντα, όπως αυτά ορίζονται στην παρούσα Πρόσκληση θα αποκλείονται από την περαιτέρω διαδικασία αξιολόγησης. Τα συνεκτιμώμενα προσόντα αξιολογούνται υπό την προϋπόθεση ότι οι υποψήφιοι πληρούν τα απαραίτητα προσόντα όπως αυτά περιγράφονται στην παρούσα Πρόσκληση.

Οι υποψήφιοι ενδέχεται να κληθούν σε συνέντευξη σε περίπτωση που κριθεί ότι απαιτούνται επιπλέον στοιχεία για την αξιολόγησή τους.

Προσόντα που αναφέρονται είτε στην αίτηση, είτε στο βιογραφικό σημείωμα αλλά δεν τεκμηριώνονται με την υποβολή των αντιστοίχων πιστοποιητικών ή δικαιολογητικών δεν θα ληφθούν υπόψη για την αξιολόγηση των υποψηφίων.

Θα ληφθούν υπόψη μόνο οι αιτήσεις που θα κατατεθούν ή θα αποσταλούν και θα παραληφθούν από το ΕΚΕΤΑ/ΙΜΕΤ, με ευθύνη του υποψηφίου, το αργότερο μέχρι την **02/09/2016** και ώρα **10:00** **π.μ.** στην ηλεκτρονική διεύθυνση achris@certh.gr ή στη διεύθυνση:

ΕΚΕΤΑ / ΙΜΕΤ

6ο χλμ. Χαριλάου-Θέρμης

57001

Θέρμη – ΘΕΣΣΑΛΟΝΙΚΗ

Στον εξωτερικό μέρος του φακέλου υποβολής της αίτησης (σε περίπτωση αποστολής φακέλου) θα πρέπει να αναγράφονται ευκρινώς τα εξής**:**

**Αίτηση για την πρόσκληση εκδήλωσης ενδιαφέροντος με αρ. πρωτ. 8139-26-07-2016**

**Για το έργο «COMMUNITY SAFETY AWARENESS PROGRAMME»**

**Τα στοιχεία του ενδιαφερομένου** (ονοματεπώνυμο, διεύθυνση, τηλέφωνο επικοινωνίας).

 Όταν η αίτηση και τα απαιτούμενα δικαιολογητικά υποβάλλονται ηλεκτρονικά, θα πρέπει να προσδιορίζονται τα παραπάνω κατά την ηλεκτρονική υποβολή.

Επισημαίνεται ότι η παρούσα διαδικασία δεν είναι διαγωνιστική και το ΕΚΕΤΑ/ΙΜΕΤ δεν αναλαμβάνει καμία δέσμευση προς σύναψη σύμβασης, δεδομένου ότι επαφίεται στην πλήρη διακριτική του ευχέρεια η σύναψη ή μη σύμβασης, αποκλειόμενης οιασδήποτε αξιώσεως των ενδιαφερομένων. Η τυχόν επιλογή υποψηφίου έχει τον χαρακτήρα αποδοχής πρότασης και όχι «πρόσληψης». Ο υποψήφιος που θα επιλεγεί θα ειδοποιηθεί κατ’ ιδίαν.

Οι επιλεχθέντες υποψήφιοι πριν την ανάληψη των καθηκόντων τους οφείλουν με δήλωσή τους προς το Ινστιτούτο να δηλώσουν εάν έχουν συζυγικό ή συγγενικό δεσμό (εξ αίματος ή εξ αγχιστείας) με οποιονδήποτε εργαζόμενο του ΕΚΕΤΑ, προσδιορίζοντας τη συζυγική ή συγγενική σχέση καθώς επίσης και το πρόσωπο με το οποίο συνδέονται με συζυγικό ή συγγενικό δεσμό.

Οι ενδιαφερόμενοι μπορούν να απευθύνονται για περισσότερες πληροφορίες τηλεφωνικά στο 2310498457 ή στο email: achris@certh.gr (κα. Αναστασία Χριστοδούλου)

 Για το ΕΚΕΤΑ/ ΙΜΕΤ

 Άγγελος Μπεκιάρης

Διευθυντής Ινστιτούτου

Παράρτημα Ι – Υπόδειγμα Αίτησης

 **ΠΑΡΑΡΤΗΜΑ Ι**

**ΥΠΟΒΟΛΗ ΑΙΤΗΣΗΣ - ΔΗΛΩΣΗΣ**

(με όλες τις συνέπειες του νόμου για ψευδή δήλωση)

Επώνυμο: ……………………………….…………. Όνομα: .………………………..………………….

Πτυχίο (ή Δίπλωμα:) ………………………………….

Έτος γέννησης: …………… Τόπος γέννησης: ……………….…….. Νομός: ……………………..…

Όνομα και επώνυμο του πατέρα: ……………………………………………………………………....….

Όνομα και επώνυμο της μητέρας: …………………………………………….………….……………….

Διεύθυνση κατοικίας: Οδός: …………………………………….…… Αρ: …….. Τ.Κ.: ……. Πόλη: ………..………….…….. Τηλ.: ………………………...………..

Διεύθυνση εργασίας: Οδός: ………………………….………………… Αρ: …….. Τ.Κ.: ……. Πόλη: ………..………….…….. Τηλ.: ..………………………………....

Κινητό τηλ: ……………….……………………….. e-mail: …………....……………………… Α.Φ.Μ………………..……………....

**Να αναγραφούν στην παρούσα αίτηση-δήλωση και στο εξωτερικό του φακέλου τα εξής**:

1. Ο αριθμός πρωτοκόλλου της Πρόσκλησης Εκδήλωσης Ενδιαφέροντος: ….…/………………
2. Το έργο «……………………….»
3. Τα στοιχεία του ενδιαφερομένου (ονοματεπώνυμο, διεύθυνση, τηλέφωνο επικοινωνίας)

Δηλώνω υπεύθυνα ότι οι πληροφορίες που δίνονται στο σύνολο

των εντύπων αυτής της αίτησης-δήλωσης είναι ακριβείς και αληθείς.

**ΥΠΟΓΡΑΦΗ**

Ημερομηνία: \_\_\_/\_\_\_/\_\_\_\_\_\_

Συνημμένα υποβάλλω: 1.

2.

3.